《过谢家塘少时故居感作六章 其五》
清代·姚燮

握手重童侣，卓杰皆成人。近以相见疏，谈笑逾匿亲。

故老似霜萚，凋谢惊鲜存。髡髴杖履来，命侍风雨樽。

当年秋宴堂，散漫惟羊豚。隔囿柴桑篱，菊萎树多髡。

还怜彭泽翁，后起无贤孙。盛衰有微意，唏嘘焉忍陈？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。